**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2016. május 24-én (kedden) 15.00 órakor megtartott ülésén.

**Jelen vannak** Eged István FIDESZ-KDNP polgármester

Boros Csaba FIDESZ-KDNP alpolgármester

Abelovszki Ildikó képviselő

Barta Gábor képviselő

Juhász Attila képviselő

Tóth János képviselő

**Meghívottak:** Dr. Varga Attila jegyző

Dr. Kerekes Tibor aljegyző

Végh István Tamási Áron Ált. Isk. ig.

Nagyné Kovács Tünde védőnő

Bíróné Ludvig Orsolya védőnő

Lajtosné Lécz Erzsébet intézményvezető

Dulai László (Aranykapu H. Sz.) munkatárs

Dobi Istvánné Napköziotthonos Óvoda vez.

Deák Bernadett Műv. ház ig.

Deli Orsolya ügykezelő

Kovácsné Égető Edit jkv.

**Eged István FIDESZ-KDNP polgármester**

Köszönti az ülés résztvevőit, a meghívott vendégeket. Megállapítja az ülés határozatképességét, mert a hét képviselőből 6 fő jelen van. Az ülést megnyitja. Javasolja a meghívón feltüntetett napirendi pontok tárgyalását, amit a képviselők egyhangúan elfogadtak.

**NAPIRENDI PONTOK**

1. Pétervására város gyermekjóléti és gyermekvédelmi feladatainak 2015. évi ellátásáról szóló átfogó értékelése.

Előterjesztő: Eged István polgármester

1. Pétervására Napköziotthonos Óvoda 2015/2016 nevelési évről szóló beszámolójának megtárgyalása.

Előterjesztő: Eged István polgármester

1. Beszámoló a Pétervására Járás Többcélú Társulás munkájáról (szóbeli előterjesztés).

Előterjesztő: Eged István polgármester

1. Kérdések, interpellációk.

**Napirendi pontok tárgyalása**

**1./ Napirend**

Pétervására város gyermekjóléti és gyermekvédelmi feladatainak 2015. évi ellátásáról szóló átfogó értékelése.

**Eged István FIDESZ-KDNP polgármester**

Kérdezi, hogy a bizottság tárgyalta-e az anyagot?

**Barta Gábor biz. elnök**

A bizottság tárgyalta az anyagot és azt elfogadásra javasolja a képviselő testület felé.

Tájékoztatja a jelenlévőket, hogy többen jelezték felé, hogy a „Gyermekotthonos”-s gyerekekkel gond van.

Erről bővebben alpolgármester úr fog szólni.

**Boros Csaba alpolgármester**

Egyre kezelhetetlenebb gyerekek kerülnek a gyerekotthonba. Nm járnak iskolába, kábítószereznek stb., veszélyesek másokra.

**Végh István Tamási Áron Általános Iskolaigazgató**

Az a probléma, hogy olyan gyerek kerül ide, akit nem tudnak kezelni mert, nincs olyan szakember.

Most is ön és közveszélyes gyermek került ide, nagyon sok vele a gond.

Sajnos a gyereket „kidobták” ide, mondván vidéken jobban tudnak vele foglalkozni.

**Tóth János képviselő**

Foglalkozni kell ezzel a dologgal. Úgy tudja, hogy szakértő szerint ez a gyerek integrálható. Megkérdőjelezi a szakértői véleményt.

**Dr. Varga Attila jegyző**

Jelezni fogja a felettes szerv felé. Nem biztos, hogy figyelembe fogják venni.

**Végh István Tamási Áron Általános Iskolaigazgató**

Ezt a gyereket nem lehet felügyelet nélkül hagyni. Egyész nap egy felnőttnek vele kell lennie, de előfordult, hogy két felnőtt jelenlétére volt szükség.

Elmondja jelezték, hogy gond van a gyermekkel. Szentnek tarták a szakértői véleményt.

Látható hogy itt, ebben az iskolában ezen a gyermeken nem lehet segíteni.

Ehhez a feladathoz szakember kell nem pedig pedagógus.

**Eged István FIDESZ-KDNP polgármester**

A helyi vezetés és a megyei vezetés felé is jelezni fogja ezt a problémát.

A másik gond a szakiskola tanulóival van. Sajnos ott is vannak nehezen integrálható gyerekek.

Az „Aranykapu” beszámolójához visszatérve, látszik hogy dolgoztak az anyagon.

Azt szeretné megtudni, hogy hol emelkednek az esetek száma?

**Lajtosné Lécz Erzsébet intézményvezető**

Települések szerint Tarnalelesz, és Bükkszenterzsébet.

A hiányzásokkal továbbra is gond van.

**Dulai László (Aranykapu H. Sz.) munkatárs**

Elmondja, hogy az esetek száma inkább növekszik.

**Lajtosné Lécz Erzsébet intézményvezető**

Anyagi gondok is okozzák ezeket a problémákat..

A középiskolás gyerekeket már nehezebb kezelni.

**Eged István FIDESZ-KDNP polgármester**

Van-e még valakinek kérdése, hozzászólása?

Amennyiben nincs kérdés kéri, hogy aki egyetért, a Pétervására város gyermekjóléti és gyermekvédelmi feladatainak 2015. évi ellátásáról szóló átfogó értékelésével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 53/2016. (V.24.) határozata**

1. Pétervására Város Önkormányzatának Képviselő-testülete – a gyermekek védelméről és a gyámügyi igazgatásról szóló 1997. évi XXXI. törvény 96. § (6) bekezdése alapján – megtárgyalta az önkormányzat gyermekjóléti és gyermekvédelmi feladatainak 2015. évi ellátásáról készített átfogó értékelést, és azt jelen határozatával jóváhagyta.

2. A Képviselő-testület egyetért azzal, hogy legalább negyedéves gyakorisággal kerüljön sor a gyermekvédelmi rendszerben dolgozók között koordinációs értekezletekre – esetmegbeszélés – mert így biztosítható a hatékony együttműködés, az információáramlás folyamatossága és időszerűsége.

3. A Képviselő-testület felhívja a gyermekvédelemben közreműködőket arra, hogy kiemelt figyelmet fordítsanak a megelőzésre, és ennek érdekében arra törekedjenek, hogy az általános és speciális prevenció érdekében időben történjen intézkedés.

Határidő: 30 nap a Heves Megyei Kormányhivatal Gyámügyi és Igazságügyi Főosztály részére történő megküldésre

Felelős: Dr. Varga Attila jegyző

**2./ Napirend**

Pétervására Napköziotthonos Óvoda 2015/2016 nevelési évről szóló beszámolójának megtárgyalása.

**Eged István FIDESZ-KDNP polgármester**

Köszöni az anyagot az Óvodavezetőnek.

**Barta Gábor szoc. biz. elnöke**

A bizottság tárgyalta az anyagot és azt elfogadásra javasolja a testület felé.

**Dobi Istvánné Napköziotthonos Óvoda vezető**

Annyit mond még el, hogy nagyon várják a bölcsődei pályázatot.

A beszámolójában mindent leírt. Várja a kérdéseket.

**Eged István FIDESZ-KDNP polgármester**

Be fogják adni a pályázatot. De csak esetleg ősszel derül ki, hogy nyertek-e vagy sem.

Ezért ebből az idén már nem lesz semmi.

Van-e még valakinek kérdése, hozzászólása?

Amennyiben nincs kérdés kéri, hogy aki egyetért, a Pétervására Napköziotthonos Óvoda 2015/2016 nevelési évről szóló beszámolóval az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 54/2016. (V.24.) határozata**

Pétervására Város Önkormányzat Képviselőtestülete a Pétervásárai Napköziotthonos Óvoda 2015/2016-os nevelési évéről szóló beszámolóját megtárgyalta, és azt a melléklet szerinti tartalommal elfogadja.

Határidő: értelem szerint

Felelős: Eged István polgármester

**3./ Napirend**

Beszámoló a Pétervására Járás Többcélú Társulás munkájáról (szóbeli előterjesztés).

**Eged István FIDESZ-KDNP polgármester**

Szóbeli tájékoztatást ad Társulás munkájáról.

A feladatai közé a legszükségesebbek tartoznak.

Az „Aranykapu Humán Szolgáltató Központ” ellátja a család- és gyermekjóléti feladatokat, működteti a támogató szolgálatot, házi segítségnyújtást, a jelzőrendszeres házi segítségnyújtást, a helyettes szülői hálózatot.

A belső ellenőrzésben résztvevők szám felére csökkent. Már csak 10 település a tagja.

Akik tagjai maradtak és részt vesznek a Társulás munkájában, jól járnak vele. Gondol itt például a házi segítségnyújtásra, a jelzőrendszeres segítségnyújtásra, stb.

A Társulásból 2016. január 1-jével Sirok és Recsk települések léptek ki.

A Társulás működéséhez egyre kevesebb pénzt kell beadni a településeknek.

Röviden ennyiben kívánta tájékoztatni a jelenlévőket.

Amennyiben kérdésük van, azt kéri hogy tegyék fel.

Kérdés nem lévén haladjunk tovább a következő napirendi pontra.

**Pétervására Város Önkormányzat Képviselőtestületének 55/2016. (V.24.) határozata**

Pétervására Város Önkormányzat Képviselőtestülete a Pétervásárai Járás Többcélú Társulás 2015/2016-os évi munkájáról szóló szóbeli beszámolót megtárgyalta, és azt elfogadja.

Határidő: azonnal

Felelős: Eged István polgármester

**4./ Napirend**

Kérdések, interpellációk.

**Eged István FIDESZ-KDNP polgármester**

Két új BM-es pályázaton lehetne indulni.

Az egyik a járdák (Keglevich 1-11, 2-10 szám előtti, és a Szabadság tér 18-20.szám előtti) felújítása, a másik pedig az Időskorúak Otthonának energetikai felújítása.

Az önerő az utas pályázatnál 15 %, az időskorúak otthonánál 5 % lenne.

**Dr. Kerekes Tibor aljegyző**

Időskorúak Otthonának energetikai felújítása ajtó, ablak cserét illetve homlokzat felújítást takar.

A pályázatokat június 1-ig be kell adni.

**Eged István FIDESZ-KDNP polgármester**

Véleménye szerint adjuk be a pályázatokat.

Van-e még valakinek kérdése, hozzászólása?

Amennyiben nincs kérdés kéri, hogy aki egyetért, azzal, hogy a járdákra illetve a Időskorúak Otthonával kapcsolatos pályázatot beadjuk az kézfelemeléssel szavazzon. Két határozatról van szó.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 56/2016. (V.24.) határozata**

1. Pétervására Város Önkormányzatának Képviselő-testülete (a továbbiakban: Képviselő-testület) pályázatot nyújt be a helyi önkormányzatokért felelős miniszter és az államháztartásért felelős miniszter által az önkormányzati feladatellátást szolgáló fejlesztések támogatására meghirdetett felhívásra, az önkormányzat tulajdonában lévő Pétervására, Keglevich út 1-11. és 2-10. szám előtti, a Szabadság tér és Ifjúság utca által lehatárolt mindkét oldalon meglévő járdaszakasz, valamint a Szabadság tér 18-20. szám előtti járdaszakasz díszburkolattal történő felújításának a megvalósítása érdekében.

2. A Képviselő-testület az 1./ pontban foglalt fejlesztési projekt bruttó költségét összesen **17.550.001,-Ft** összegben állapítja meg, amelyből a pályázat eredményes megvalósításához **14.917.500,-Ft** (85 %) mértékű támogatást igényel, illetve ehhez **2.632.501,-Ft** (15 %) saját forrást biztosít.

3. A Képviselő-testület kinyilvánítja, hogy a saját forrásnak megfelelő összeg fedezetét az önkormányzat 2016. évi költségvetésében biztosítja.

4. A Képviselő-testület megbízza Eged István polgármestert a pályázat benyújtásával és felhatalmazza, hogy a pályázat benyújtásához szükséges további nyilatkozatokat a Képviselő-testület nevében tegye meg.

Határidő: 2016. június 2.

Felelős: Eged István polgármester

**Pétervására Város Önkormányzat Képviselőtestületének 57/2016. (V.24.) határozata**

1. Pétervására Város Önkormányzatának Képviselő-testülete (a továbbiakban: Képviselő-testület) pályázatot nyújt be a nemzetgazdasági miniszter - a belügyminiszterrel és az emberi erőforrások miniszterével egyetértésben - által a szociális szakosított ellátást és a gyermekek átmeneti gondozását szolgáló önkormányzati intézmények fejlesztése, felújítása támogatására meghirdetett felhívásra, a Pétervásárai önkormányzat fenntartásában működő Időskorúak Otthona elnevezésű intézmény energetikai célú felújításának és a kapcsolódó eszközbeszerzésnek a megvalósítása érdekében.

2. A Képviselő-testület az 1./ pontban foglalt fejlesztési projekt bruttó költségét összesen **21.000.000,-Ft** összegben állapítja meg, amelyből a pályázat eredményes megvalósításához **20.000.000,-Ft** (95 %) mértékű támogatást igényel, illetve ehhez **1.000.000,-Ft** (5 %) saját forrást biztosít.

3. A Képviselő-testület kinyilvánítja, hogy a saját forrásnak megfelelő összeg fedezetét az önkormányzat 2016. évi költségvetésében biztosítja.

4. A Képviselő-testület megbízza Eged István polgármestert a pályázat benyújtásával és felhatalmazza, hogy a pályázat benyújtásához szükséges további nyilatkozatokat a Képviselő-testület nevében tegye meg.

Határidő: 2016. június 1.

Felelős: Eged István polgármester

**Eged István FIDESZ-KDNP polgármester**

Következő amiről beszélnünk kell az Lakatos Aladár (Pétervására, Szőlő út 5. szám alatti lakos) kérelme.

Kérelmének lényege, hogy az 1001 hrsz-ú, 401 m²-es ingatlant megvásárolná.

Várja a véleményeket, hozzászólásokat.

**Dr. Kerekes Tibor aljegyző**

Jelenleg Oláhné Horváth Hajnalka gyermekeivel béreli az ingatlant, fizeti rendesen.

Lakatos Aladár a volt élettársa meg akarja szerezni az ingatlant.

**Eged István FIDESZ-KDNP polgármester**

Oláhné nem él már együtt a Lakatos Aladárral. Nem szeretné, hogy oda költözzön.

Lakatos Aladár a fejük felől szeretné megvenni az ingatlant.

**Dr. Varga Attila jegyző**

Az ingatlan önkormányzati tulajdon.

**Abelovszki Ildikó képviselő**

Ne adjuk el.

**Eged István FIDESZ-KDNP polgármester**

Egyetért. Akkor nem áll szándékunkban eladni. Erről majd tájékoztatjuk a kérelmezőt.

**Boros Csaba alpolgármester**

Petőfi út elején lévő kutyákkal valamit kezdeni kell. Egyre többen panaszkodnak, hogy a kutyák támadnak.

**Juhász Attila képviselő**

Felháborító, hogy harci kutyák is vannak a településen. Be kell fogni őket.

**Dr. Varga Attila jegyző**

A harci kutyákat nem lehet pontosan beazonosítani. Az amit harci kutyának gondolnak az nem biztos, hogy az.

**Barta Gábor képviselő**

Véleménye szerint ezek harci kutyák, viszik őket verekedtetni.

**Eged István FIDESZ-KDNP polgármester**

A kutyákat nem sikerült befogni.

**Barta Gábor képviselő**

Ha kutyák meglátják a befogó botot eltűnnek. Nincs kerítés és elszaladnak.

Tudják, hogy kié a kutya, ha szólnak neki nem vállalja fel, hogy az ővé.

**Eged István FIDESZ-KDNP polgármester**

Megoldást kell keresni erre a dologra.

Mindenesetre szólni kell az állatorvosnak.

**Barta Gábor képviselő**

A településen van olyan kutya, ami nincs beoltva.

**Eged István FIDESZ-KDNP polgármester**

Rendőrség felé a harci kutyákat jelezni fogja.

Az állatorvossal egyeztetni kell, hogy ki az, aki nem olttatja a kutyáját.

Újra visszatér a temetővel kapcsolatos panaszokra. A szarvas még mindig bejár. Megoldás kell rá keresni minél hamarabb. Nem csak beszélni kell róla.

A kerítést meg kell csinálni.

Az egész kerítés megcsinálása biztos, hogy nem fog menni ebben az évben, de akkor is hozzá kell kezdeni a leghamarabb.

**Barta Gábor képviselő**

Érdeklődik, hogy a vadászatra jogosultakkal az önkormányzat felvette-e a kapcsolatot?

**Eged István FIDESZ-KDNP polgármester**

Határozatot hozzunk róla, hogy felvegye ez ügyben a kapcsolatot a vadászatra jogosultakkal és, hogy a kerítést kezdjék el csinálni minél hamarabb.

Aki a fentiekkel egyetért, az kérem hogy kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 58/2016. (V.24.) határozata**

1. Pétervására Város Önkormányzatának Képviselő-testülete (a továbbiakban: Képviselő-testület) úgy dönt, hogy a 2016. évi költségvetésében elkülönített felhalmozási kerete terhére a köztemető kerítését a Papláza út 29. szám alatti ingatlan kerítésétől a főkapuig megcsináltatja (felújíttatja).

2. A Képviselőtestület felhatalmazza Eged István polgármestert, hogy pétervásárai vadászterületen vadászatra jogosultakkal tárgyalást folytasson a köztemető hátsó kerítésének magasabbá tétele költségeihez való hozzájárulás tárgyában.

Határidő: azonnal

Felelős: Eged István polgármester

**Juhász Attila képviselő**

Tájékoztatja a jelenlévőket, hogy a „Bükkszéki út” néha gyorsulási pálya, főleg hétvégén.

**Eged István FIDESZ-KDNP polgármester**

Lehet, hogy itt megoldás lenne a fekvő rendőr.

**Juhász Attila képviselő**

Kamera rendszer, 250 000.- Ft lenne (amiről már tett említést).

**Eged István FIDESZ-KDNP polgármester**

A Zöld Város projektbe be van építve a kamera rendszer is.

**Juhász Attila képviselő**

Ez négykamerás.

**Barta Gábor képviselő**

Petőfi úton a Danó Bélánál már rengetegen laknak. Meg kellene nézni, hogy lehet-e ezzel valamit kezdeni.

**Tóth János képviselő**

A beléptető rendszerrel kapcsolatban van-e már valami?

**Eged István FIDESZ-KDNP polgármester**

Nincs. Egyelőre a pályázatokra kellett a pénz.

**Boros Csaba alpolgármester**

Doktor úrral és a gyermekorvossal mi a helyzet?

**Dr. Varga Attila jegyző**

A felmondott Dr. Nagy Kálmán helyett Dr. Gregorovics István jön 6 hónapra.

A gyerekorvossal kapcsolatban egyelőre nincs információja.

**Barta Gábor képviselő**

Fogorvos mellé asszisztencia.

**Dr. Varga Attila jegyző**

Zubó Margarétta helyett már találtunk asszisztenciát. Egy fiatal, most végzett jön. Meg van a szakképesítése. Hosszabb távon viszont jó lenne, ha összevonnák valamelyik település körzetével a fogászati körzetet, mert így létszámilag nem éri meg. Dr. Tatár Borbála fogorvosnő is gondolkodott azon, hogy elmegy egy nagyobb körzetbe.

**Eged István FIDESZ-KDNP polgármester**

A gyorsforgalmi 23-as út építéssel kapcsolatban elmondja, hogy a nyomvonalról a következő héten lesz egyeztetés.

A kékkel jelzett (I. tervezett) nyomvonal jobb lenne, mint a piros (II. tervezett).

A 4 sáv a vásártérig jönne be, ott körforgalom lenne. A lehajtókról tárgyalni kell még.

Jó lenne még egy körforgalom a központba is.

A Táncsics út elején a gyalogátkelő problémája is megoldódna.

Kérdezi, hogy van-e még valakinek kérdése, hozzászólása?

Amennyiben nincs az ülést **bezárja**.

**K.m.f.**

**Eged István Dr. Varga Attila**

**FIDESZ-KDNP jegyző**

**polgármester**